**Cristiane Justino Venâncio** (s. 9. heinäkuuta 1985) on brasilialainen vapaaottelija, joka tunnetaan paremmin nimellä **Cris Cyborg**. Hän on otellut UFC:ssä vuodesta 2016 lähtien ja oli höyhensarjan mestari vuosien 2017–2018 välisenä aikana. Cyborg on myös entinen Strikeforcen naisten höyhensarjan mestari. Hän voitti tittelin 15. elokuuta 2009 voittamalla ensimmäisessä erässä teknisellä tyrmäyksellä siihen asti voittamattoman Gina Caranon. Justino asuu San Diegossa, jossa hän harjoittelee ja opettaa The Arena -nimisellä vapaaottelusalilla.

Varhaiset vaiheet
-----------------

Cristiane oli Brasiliassa kansallisen tason käsipalloilija ennen siirtymistään kamppailulajien pariin.

Vapaaottelu-ura
---------------

Santoksen otteli ensimmäisen kerran Yhdysvalloissa 26. heinäkuuta 2008. Ottelussa hän kohtasi Shayna Baszlerin. Hän voitti ottelun teknisellä tyrmäyksellä toisessa erässä.

Cyborg kohtasi mestaruusottelussa haastajana Gina Caranon 15. elokuuta 2009 ja voitti ottelun teknisellä tyrmäyksellä tuomarin keskeyttäessä ottelun ajassa 4:59, sekuntia ennen viisiminuuttisen ensimmäisen erän päättymistä.

Cyborg on Caranon ottelun jälkeen otellut kolmasti, voittaen kaikki ottelut teknisellä tyrmäyksellä. Hän puolusti ensin titteliään Marloes Coenenia vastaan ja myöhemmin otteli Jan Finneyn sekä viimeisimpänä Hiroko Yamanakan kanssa.

Joulukuussa 2011 käyty ottelu Hiroko Yamanakaa vastaan oli Santokselle ensimmäinen 18 kuukauteen ja ottelu kesti ainoastaan 16 sekuntia.

### Positiivinen dopingnäyte

Yamanaka-ottelun jälkeen Cyborg antoi positiivisen dopingnäytteen. Näytteestä löydettiin metaboolisia jäämiä stanozolol-nimisestä steroidista. Ottelun tulos muutettiin ratkaisemattomaksi ja Cyborg tuomittiin vuoden kilpailukieltoon sekä 2 500 dollarin sakkoon. Anteeksipyynnön esittänyt Cyborg ei kiistänyt käryä, mutta kertoi aineen joutuneen hänen elimistöön luvalliseksi luullusta lisäravinteesta, jonka piti auttaa häntä painonpudotuksessa ennen ottelua.

### UFC

Cyborg siirtyi UFC:hen maaliskuussa 2015 ja otteli ensimmäisen kerran *UFC 198* -tapahtumassa toukokuussa 2016 Leslie Smithia vastaan. Cyborg voitti välipainokamppailun teknisellä tyrmäyksellä ensimmäisessä erässä. Myöhemmin syyskuussa Cyborg jatkoi ottelemista ilman varsinaista painoluokkaa ollessaan kykenemätön pudottamaan painoaan kääpiösarjaan, eikä UFC:llä ollut hänen omaa painoluokkaa höyhensarjaa. Hän kohtasi Lina Länsbergin, jonka Cyborg voitti teknisellä tyrmäyksellä toisessa erässä.

Joulukuussa 2016 USADA ilmoitti Cyborgin mahdollisesta doping rikkomuksesta, johon hänen joukkue ilmoitti aineen olevan apuna Cyborgin toipumiseen painonpudotuksessa. Helmikuussa 2017 Cyborgille annettiin lupa käyttää retroaktiivista terapiaa, jonka myötä hänen ottelukielto poistettiin. Myöhemmin maaliskuussa 2017 Cyborg luopui Invicta höyhensarjan mestaruudestaan ja halusi otella höyhensarjan hallitsevaa mestaria Germaine de Randamieta vastaan *UFC 214:ssa*. De Randamie ei suostunut ottelemaan Cyborgia vastaan syyttäessä häntä huijaamisesta käyttäessään kiellettyjä aineita ja luopui höyhensarjan mestaruudestaan. Cyborgin oli tämän jälkeen määrä otella Megan Andersonia vastaan, mutta hän joutui jättämään ottelun väliin henkilökohtaisista syistä.

#### Höyhensarjan mestaruus

Lopulta Cyborg sai vastaansa 29. heinäkuuta 2017 Invictan entisen kääpiösarjan mestarin Tonya Evingerin. Kamppailu käytiin *UFC 214* -tapahtumassa, jossa Cyborg voitti vapaana olleen höyhensarjan mestaruuden teknisellä tyrmäyksellä kolmannessa erässä polvipotkuin. Hänestä tuli samalla UFC historian toinen naisten höyhensarjan mestari.

Cyborg puolusti ensimmäisen kerran mestaruuttaan 30. joulukuuta 2017 Holly Holmia vastaan, joka oli jo kerran aiemmin otellut höyhensarjan mestaruudesta. Kamppailu käytiin *UFC 219* -tapahtumassa illan pääotteluna, jossa Cyborg onnistui puolustamaan mestaruuttaan tuomariäänin (49–46, 48–47, 48–47).

Cyborg puolusti toisen kerran mestaruuttaan 3. maaliskuuta 2018 Yana Kunitskayaa vastaan, joka oli ottelemassa ensimmäistä otteluaan UFC:ssä. Kunitskaya oli juuri elokuussa 2017 voittanut Invictan naisten kääpiösarjan mestaruuden. Kamppailu käytiin *UFC 222* -tapahtumassa ja edellisen tapahtuman tapaan Cyborgin ottelu oli illan pääotteluna. Kamppailu päättyi ensimmäisessä erässä Cyborgin voittoon teknisellä tyrmäyksellä ja onnistui näin puolustamaan mestaruuttaan toisen kerran.

#### Mestaruuden menettäminen

Cyborg etsi uutta haastajaa, sillä höyhensarjassa kukaan ei kyennyt antamaan hänelle kunnon vastusta lukuun ottamatta Holly Holmia, jonka hän voitti tuomariäänin. Cyborg sai vastaansa kääpiösarjan mestarin ja maanaisensa Amanda Nunesin, joka oli voittanut omassa painoluokassaan useita mestareita ja piti yllä seitsemän ottelun voittoputkea. Ottelu höyhensarjan mestaruudesta käytiin 29. joulukuuta 2018 *UFC 232* -tapahtumassa. Illan toisessa pääottelussa käyty kamppailu päättyi Cyborgin tyrmäys tappioon 51 sekunnissa ensimmäistä erää. Se oli hänen uran toinen tappio sitten 13 vuoteen. Samalla se oli Cyrborgin uran ensimmäinen tyrmäys tappio.

Yksityiselämä
-------------

Cristian oli naimisissa vapaaottelija Evangelista Santosin kanssa, pari erosi 2011.

Mestaruudet
-----------

Strikeforce
* Höyhensarjan mestaruus (kerran, puolusti kahdesti)

UFC
* Höyhensarjan mestaruus (kerran, puolusti kahdesti)

Lähteet
-------

1. ↑  Cristiane Santos Becomes First Strikeforce Women's Champion WorldExtremeFighter.com.  Arkistoitu 21.8.2009. Viitattu 17.8.2009.
2. ↑  Strikeforce: Official Strikeforce Champions list  28.7.2010. Strikeforce.com. Viitattu 28.7.2010.
3. ↑  Unified Mixed Martial Arts Rules state.nj.us. Viitattu 26.2.2010.
4. ↑  Cyborg, Carano on collision course Yahoo!Sports. Viitattu 9.4.2009.
5. 1 2  Ladies To Take CBS-EliteXC Stage Sherdog.com, by Jordan Breen. Viitattu 9.7.2008.
6. ↑  'Ruthless' Retains  27.7.2008. SHERDOG.com. Viitattu 10.2.2010.
7. ↑  ‘Cyborg’ Finishes Carano in First Round  16.8.2009. Sherdog.com. Viitattu 10.2.2010.
8. ↑  Cyborg vs Coenen Likely To Headline In January MMARising.com. Viitattu November 26, 2009.
9. ↑  'Cyborg' Santos dominates Coenen to keep belt  30.1.2010. YAHOO! Sports. Viitattu 10.2.2010.
10. ↑  Cris Cyborg vs Jan Finney Planned For June 26th MMARising.com. Viitattu 15.5.2010.
11. ↑  Strikeforce: "Fedor vs Werdum" Live Results MMARising.com. Viitattu 27.6.2010.
12. ↑  FON: Cris ‘Cyborg’ Santos Demolishes Hiroko Yamanaka In Quick Fashion *Fight of the night*.  18.12.2011. Viitattu 18.12.2011. (englanniksi)
13. ↑  Hobson Lopes: Cristiane Santos Vs. Hiroko Yamanaka: Immediate Fan Reaction *Yahoo*.  18.12.2011. Viitattu 18.12.2011. Englanti[vanhentunut linkki]
14. ↑  MMAjunkie.com Staff: Strikeforce champ Cris Santos apologizes for failed drug test, blames supplement *MMA Junkie*.  7.1.12.  Arkistoitu 10.7.2012. Viitattu 16.1.2012. Englanti
15. ↑  UFC 219 results, highlights: Cris Cyborg outduels Holly Holm to retain title *cbssports.com* 31.12.2017 Viitattu 12.4.2019 (englanniksi)
16. ↑  Cris Cyborg on Amanda Nunes: She called me out, 'I have to handle it' *espn.com* 4.3.2018 Viitattu 12.4.2019 (englanniksi)
17. ↑  Dana White calls Amanda Nunes 'best ever' after KO of Cris Cyborg *espn.com* 31.12.2018 Viitattu 12.4.2019 (englanniksi)

Aiheesta muualla
----------------

* Viralliset kotisivut
* The Arena - Santoksen kotisali (Arkistoitu – Internet Archive)

UFC:n naisten höyhensarjan mestarit

|  |  |
| --- | --- |
| **2010-luku:**
AlankomaatGermaine de Randamie (2017)BrasiliaCris Cyborg (2017–2018)BrasiliaAmanda Nunes (2018–)

 |  |